[{"text_idx": "#000004", "text": "Astudio gyda ni yn y DU"}, {"text_idx": "#000007", "text": "Mae\u2019n un o ddau safle allweddol yn ardal Bae Abertawe a fydd yn cael eu trosi dros dro i gynnal hyd at 1,340 o welyau os bydd eu hangen yn yr wythnosau i ddod."}, {"text_idx": "#000008", "text": "Yn ogystal ag Academi Chwaraeon Llandarcy, bydd Stiwdios y Bae yn Ffordd Fabian yn darparu gwelyau yn ogystal a\u0302\u2019r rhai a gre\u0308wyd yn ysbytai Treforys, Singleton a Chastell-nedd Port Talbot, wrth i gleifion allanol a mannau clinigol a chyhoeddus eraill gael eu hail-ddylunio."}, {"text_idx": "#000009", "text": "Mae\u2019r sector cyhoeddus, iechyd a\u2019r sector preifat, ynghyd ag addysg bellach, yn cydweithio\u2019n agos mewn ymateb digynsail gyda\u2019r nod o ddiogelu iechyd a llesiant pobl sy\u2019n byw yn Abertawe a Chastell-nedd Port Talbot."}, {"text_idx": "#000010", "text": "Ei nod yw sicrhau y gall y GIG ymdopi a\u0302 pha bynnag alwadau ddaw i\u2019w ran yn ystod yr wythnosau i ddod."}, {"text_idx": "#000012", "text": "Bydd y contractwyr Andrew Scott yn darparu gorchudd llawr newydd yn yr ardal dan do ac yn adeiladu ciwbiclau ar gyfer y gwelyau, ynghyd a\u0302 gosod y gwasanaethau angenrheidiol. Disgwylir i\u2019r gwaith gael ei gwblhau o fewn tair i bedair wythnos."}, {"text_idx": "#000014", "text": "Mae Cyngor Abertawe a Chyngor Castell-nedd Port Talbot yn rheoli ac yn goruchwylio gwaith adeiladu ar safleoedd y ddau ysbyty maes, gan alluogi staff Bwrdd Iechyd Prifysgol Bae Abertawe i ganolbwyntio ar gynllunio ehangu ei wasanaethau, staffio, ac ymdrin a\u0302 materion iechyd eraill COVID-19."}, {"text_idx": "#000015", "text": "Wrth i her COVID-19 gynyddu, bydd cleifion yn cael eu rheoli cyn belled ag y bo modd yn ysbytai a lleoliadau cymunedol presennol BIP Bae Abertawe, lle mae llawer iawn o waith paratoi wedi bod ar waith ers wythnosau, gan gynnwys gwaith adeiladu, hyfforddi staff a ehangu gallu\u2019r gymuned."}, {"text_idx": "#000016", "text": "Bydd gwelyau ychwanegol ar gael yn yr ysbytai presennol hefyd. Yn Ysbyty Treforys, bydd yr ardal cleifion allanol yn cael ei defnyddio fel gofod ward dros dro, yn ogystal ag ardal atriwm Ysbyty Castell-nedd Port Talbot."}, {"text_idx": "#000017", "text": "Bydd y gwelyau ysbyty trosiannol a sefydlir yn Llandarcy yn cael eu defnyddio fel y bo angen, ar gyfer cymysgedd o gleifion COVID-19 a chleifion eraill y mae angen gofal meddygol arnynt. Fodd bynnag, ca\u0302nt eu nyrsio mewn ardaloedd ar waha\u0302n."}, {"text_idx": "#000018", "text": "Bydd y gwelyau yn Stiwdios y Bae, os oes angen, ar gyfer cleifion sy\u2019n llai sa\u0302l, ond nad ydynt yn ddigon abl i fynd adref. Nid oes cynlluniau i ddarparu gwelyau gofal dwys yn y naill ysbyty maes na\u2019r llall, gan y gofelir am y cleifion mwyaf difrifol wael yn y prif ysbytai."}, {"text_idx": "#000019", "text": "Fel arfer, mae Academi Chwaraeon Llandarcy yn cael ei defnyddio gan filoedd o fyfyrwyr yn ogystal a\u0302\u2019r rhai sy\u2019n hoff o gadw\u2019n heini. Mae\u2019r Gweilch hefyd yn defnyddio\u2019r cyfleusterau o\u2019r radd flaenaf fel eu maes hyfforddi."}, {"text_idx": "#000021", "text": "Mae\u2019r coleg yn gweithio gyda Bwrdd Iechyd Prifysgol Bae Abertawe a Chyngor Bwrdeistref Sirol Castell-nedd Port Talbot i sicrhau bod popeth yn ei le mewn da bryd. Mae\u2019r coleg hefyd yn cyfrannu 400 o fygydau wyneb a gafwyd gan gydweithwyr yn ei sefydliad partner yn Chongqing -Tsieina."}, {"text_idx": "#000028", "text": "\u201cRydym yn gwerthfawrogi gwaith ein partneriaid allweddol, y ddau awdurdod lleol, a Grw\u0302p Colegau NTPC am eu cymorth. Diolchwn, hefyd, i Roy Thomas, perchennog Stiwdios y Bae, am fod mor gymwynasgar a dyfeisgar ar fyr rybudd, a\u2019r Gweilch, am fod yn ddigon caredig i roi\u2019r gorau i\u2019w lle hyfforddi yn Llandarcy."}, {"text_idx": "#000031", "text": "\u201cMae\u2019n dda gweld arbenigedd llywodraeth leol a\u2019r GIG yn dod at ei gilydd i gwrdd a\u0302 heriau sylweddol argyfwng coronafirws. Mae hon yn enghraifft dda o weithio mewn partneriaeth ar adeg o argyfwng."}, {"text_idx": "#000034", "text": "Nid yw cyflwr yr hen ffatri yn addas i\u2019w throsi, felly bydd contractwyr yn adeiladu blwch enfawr o fewn cragen bresennol yr adeilad ac yn gosod goleuadau, pw\u0302er, draenio ac awyru newydd cyn adeiladu\u2019r ystafelloedd ysbyty."}, {"text_idx": "#000036", "text": "\u201cRwyf mor ddiolchgar i\u2019n staff am weithio ar gyflymder rhyfeddol i gael popeth yn ei le i droi stiwdio wag yn ysbyty maes. Maen nhw wedi bod yn gweithio rownd y cloc i gynllunio\u2019r ysbyty a chanfod deunyddiau a chyflenwadau fel y gallwn ni fwrw ati ar unwaith.\u201d"}, {"text_idx": "#000037", "text": "Cliciwch yma i gysylltu a\u0302 ni"}]